Neljandal advendilaupäeval ootame Sind Jaagol kohe terve päeva, sest just siis teeb uksed lahti meie jõulune ühepäevakohvik koos kõige juurdekuuluvaga.
Menüüsse kuuluvad:
maitsvad koogid ja kuumad joogid,
toekamad kuumad kõhutäied,
väike kingiõpituba viimase-minuti-päkakate abistamiseks,
hobusõidud rohkem või vähem valgel pinnasel,
käsitööpoe kingivalik,
Jaago perepoegade mesilasvahaküünlad ja (glasuuriks kogu selle ahvatleva piparkoogi peal)
mõnus jõulune õhtukontsert ansamblilt MAATASA, kõigile kohvikulistele tasuta.
Niisiis, kui tunned, et tahaksid osa saada millestki mõnusalt jõulusest, kodusest, vürtsikast ja maitsvast, siis tule ka, kohe kindlasti ja kogu perega, sest jõulutunde sissesaamiseks pole midagi paremat kui päev maal. Et endale (iseäranis kontserdi ajaks) kohvikulaud kindlustada, anna palun enne märku, et oled tulija. Broneeringu saab teha telefonil 5297919 (Inga) või meiliaadressil firstname.lastname@example.org
Peatse kohvikuni!
Ootame!
Jaago talu poisid ja piigad